OzLabs/hebrew-wiki-articles huggingface dataset:
יחידת אכיפה לזרים

יחידת האכיפה לזרים הוקמה באוקטובר 2002, זאת בעקבות החלטת ממשלת ישראל על צמצום מספר השוהים הלא חוקיים בישראל.

יחידה זו הוקמה כתת-יחידה בתוך משרד התמ"ת אך מהחלטת ממשלה הועברה היחידה למנהל האוכלוסין השייך למשרד הפנים.

פעילותה משולבת עם יחידת עוז שקמה ביולי 2009, שאף היא הוקמה בעקבות החלטת הממשלה, בכל רחבי הארץ.

==מיקום ופריסה==
* בצפון: ממוקמת בחיפה, אחראית לתא השטח מנתניה בדרום ועד לקריית שמונה.

* בדרום: ממוקמת בעומר, אחראית לתא השטח מאשדוד בצפון ועד לאילת בדרום.

* בירושלים: ממוקמת בתלפיות, אחראית למרחב ירושלים רבתי.

* במרכז: ממוקמת בת"א, אחראית על תא השטח בשפלה.

==תחומי אחריות==
היחידה אחראית על כל תנאי העסקתם של הזרים הנמצאים בעבודה אצל מעסיקיהם, או השמה מחדש לעבודה עבור אלו היכולים להמשיך ולעבוד בישראל על פי חוק כאשר תנאיהם הופרו אצל מעסיקם המקורי.

תפקידה העיקרי של היחידה הוא בדיקת תנאי ההעסקה של העובד הזר אצל מעסיקו הישראלי. בין היתר נבדקים: תנאי העסקתו של העו"ז, חוזה העסקה, תלושי משכורות (שכר מינימום שמשולם לעו"ז), ביטוח רפואי לעו"ז, מגורי העו"ז. אם אחד מסעיפים אלו נמצא לא תקין על ידי מפקחי היחידה על המעסיק מוטל קנס בעבור כל סעיף וסעיף. 

בתקופה האחרונה נדרשה יחידה זו לאכוף גם לשכות פרטיות בסיעוד- אכיפה מנהלית. 
אכיפה מנהלית משמעותה כי אם הלשכה הפרטית המייבאת עו"ז לארץ או מבצעת השמות בארץ של עו"ז מפרה את תנאי ההיתר שניתן לה על ידי משרדי הממשלה ההיתר של הלשכה מוטל בסיכון.
תנאי ההיתר מפורטים ב"נוהל לשכות פרטיתו בסיעוד". 

קטגוריה:ישראל: ארגונים ממשלתיים
קטגוריה:ישראל: ארגוני אכיפת חוק
קטגוריה:הגירה
ניל סדקה

ניל סדקה
ניל סדקה (באנגלית: Neil Sedaka; נולד כניסים צדקה ב-13 במרץ 1939) הוא זמר, פסנתרן ויוצר יהודי-אמריקאי.

==סדקה בצעירותו==

נולד בשם ניסים צדקה בברוקלין שבניו יורק. אביו היה יהודי יליד טורקיה ממוצא יהודי-לבנוני, ואימו הייתה יהודייה ילידת ארצות הברית ממוצא אשכנזי (הוריה היגרו מרוסיה ופולין). כבר כילד החל להופיע בנגינה על פסנתר, ואף התקבל כחבר קבוע בתוכנית רדיו מצליחה. עם סיום לימודיו בתיכון, התקבל סדקה ללימודי מוזיקה בבית הספר ג'וליארד היוקרתי. בשנת 1958 הלחין סדקה את השיר Stupid Cupid לזמרת קוני פרנסיס. הצלחתו המסחררת של השיר זיכתה את סדקה בחוזה בחברת תקליטי RCA בארצות הברית.

==הקריירה כזמר==

סדקה זכה להצלחה מסחררת כבר עם תחילת הקריירה בסוף שנות ה-50 של המאה ה-20. בין שיריו המוכרים ביותר אשר הגיעו למקומות הגבוהים במצעדי הפזמונים היו: "You Mean Everything To Me", "Happy Birthday Sweet Sixteen", "Calendar Girl". הלהיט שלו "Oh! Carol" משנת 1959 נכתב בהשראת קרול קינג. במעין תשובה הומוריסטית, הוציאה קינג את השיר "Oh! Neil" בשנת 1963.

הצלחתו הגדולה ביותר כזמר הגיעה כאשר הצליח להכניס שלושה שירים אל המקום הראשון במצעד האמריקאי. שירים אלו: "Breaking Up Is Hard to Do" בשנת 1962, "Laughter in the Rain" ו-"Bad Blood" בשנת 1975 זיכו את סדקה בתהילת עולם ובכוכב על רצפת שדרת הכוכבים של הוליווד.

בנוסף הקליט שתי הקלטות נדירות בעברית, למלים של חיים קינן. [http://www.youtube.com/watch?feature=player_embedded&v=EMjKBTIchUg#! (ניל סדקה - למה שוב אינך עמי)]

==עבודתו כיוצר==

סדקה עבד במהלך השנים עם כמה מהאמנים והלהקות החשובים בעולם הבידור, בין השאר כתב סדקה בצוותא עם הווארד גרינפלד את השיר Love Will Keep Us Together לצמד Captain & Tennille אשר הגיע למקום הראשון במצעד האמריקאי, וכן עבד עם אמנים כגון אלטון ג'ון ולהקת אבבא.

סדקה ממשיך להופיע וליצור עד לימים אלו. מקורביו החלו לאחרונה בארגון עצומה להכנסת סדקה להיכל התהילה של הרוק אנד רול.

==קישורים חיצוניים==

* 

* [http://www.youtube.com/watch?feature=player_embedded&v=EMjKBTIchUg שיר שהקליט בעברית]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:זמרים יהודים אמריקאים
קטגוריה:זמרי פופ יהודים
קטגוריה:זמרי פופ אמריקאים
קטגוריה:פסנתרנים יהודים אמריקאים
קטגוריה:מוזיקאים יהודים אמריקאים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים ממוצא יהודי-טורקי
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1939
פאפא רוץ'

פאפא רוץ (באנגלית: Papa Roach; בתרגום לעברית: "אבא מקק") היא להקת רוק אלטרנטיבי מקליפורניה.

== היסטוריה ==
=== התחלה ===
הלהקה הוקמה בשנת 1993 על ידי קובי שדיקס ודייב באקנר. השניים נפגשו במגרש הפוטבול של התיכון בו למדו. ההרכב שלהם הופיע לראשונה בערב כישרונות בתיכון, אך למרות שהפסידו, דיקס ובאקנר ידעו שיש להם פוטנציאל.
בשנת 1994 הקליטה הלהקה את השיר הראשון שלה, ולאחר מכן יצאו החברים למסע הופעות, בו הם בעיקר חיממו להקות אחרות בסצנת הנו מטאל.
עד שנת 1998 הספיקה הלהקה להחליף מספר נגנים.

=== השנים הגדולות ===
לקראת סוף שנות ה-90, היה הנו מטאל בארצות הברית בשיאו. הלהקה הוציאה בשנת 1997 את אלבומה הראשון "Old Friends From Young Years" ובשנת 1999 את אלבומה המצליח "Infest", שזכה בפלטינה משולשת. אחד הלהיטים מהאלבום היה השיר "Last Resort", שגם זכה לקליפ. הלהקה יצאה לסיבוב הופעות בינלאומי וחזרה ממנו כדי להקליט את אלבומה הבא "lovehatetragedy", שיצא בקיץ 2002. האלבום אמנם זכה לביקורות חיוביות מהמעריצים, אך הצליח למכור פחות מקודמו והגיע למעמד של אלבום זהב.
באוגוסט של שנת 2004, הוציאה פאפא רוץ' את אלבומה הבא, "Getting Away with Murder", והגיע למעמד של פלטינה.

לאחר צאת Getting Away with Murder ב-2004 יצא הלהקה לסיבוב הופעות ארוך.
וב-2006 הם הוציאו את אלבומם "The Paramour Sessions" עם בונוס של השיר "Scars" מהופעה חיה, ויצאו לסיבוב הופעות בארצות הברית ואירופה באוגוסט 2006.
בינואר 2008, עזב המתופף דייב באקנר את הלהקה מסיבות אישיות. הוא הוחלף במתופף טוני פלרמו.
ב-23 במרץ 2009 הוציאה הלהקה אלבום נוסף בשם "metamorphosis" בו נכללו בין היתר השירים "Lifeline" ו"Hollywood Whore". 

ב-22 בדצמבר 2022 הוכרז כי הלהקה תגיע לראשונה בתולדותיה לישראל ותופיע בפסטיבל "Summer In The City" שיתקיים בגני יהושע ב-31 במאי 2023, אולם ב-22 במרץ הוכרז כי הלהקה ביטלה את הופעה זו מסיבה שלא קשורה להפקת האירוע.

== חברי הלהקה ==
* ג'קובי שאדיקס (קובי דיק) - סולן
* ג'רי הורטון - גיטרה
* טובין אספרנס - בס
* טוני פלרמו - תופים 

=== חברים לשעבר ===

* דייב באקנר - תופים

==דיסקוגרפיה==
===אלבומים===
* 1997 Old Friends from Young Years
* 2000 Infest
* 2002 Lovehatetragedy
* 2004 Getting Away with Murder
* 2006 The Paramour Sessions
* 2009 Metamorphosis
* 2012 The Connection
* 2015 F.E.A.R
* 2017 Crooked Teeth
* 2019 Who Do You Trust?
* 2022 Ego Trip

===מיני-אלבומים===
* 1994 - Potatoes for Christmas
* 1995 - Caca Bonita
* 1998 - 5 Tracks Deep
* 1999 - Let 'Em Know

==קישורים חיצוניים==

* 

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:להקות מטאל אלטרנטיבי
קטגוריה:להקות נו מטאל
קטגוריה:להקות שהוקמו בשנת 1993
קונג לינגחווי

קוֹנְג לִינְגְחווֵי (孔令辉; נולד ב-18 באוקטובר 1975, חארבין, חיילונגג'יאנג) הוא טניסאי שולחן סיני. אלוף אולימפי בעל 3 מדליות, מהן 2 מדליות זהב (אטלנטה 1996 וסידני 2000) ואלוף עולם בעל 16 מדליות, מהן 8 מדליות זהב. דורג בשיאו במקום הראשון בעולם.

שותפו למשחקי הזוגות הוא ואנג האו.

==קישורים חיצוניים==

קטגוריה:שחקני טניס שולחן סינים
קטגוריה:אלופים אולימפיים: טניס שולחן
קטגוריה:אלופים אולימפיים סינים
קטגוריה:שחקני טניס שולחן באולימפיאדת סידני (2000)
קטגוריה:שחקני טניס שולחן באולימפיאדת אטלנטה (1996)
קטגוריה:שחקני טניס שולחן באולימפיאדת אתונה (2004)
קטגוריה:ילידי 1975
תומאס לורץ

תומאס לורץ (בגרמנית: Thomas Lurz; נולד ב-28 בנובמבר 1979 בווירצבורג) הוא שחיין גרמני. הוא אלוף עולם בשחייה במים פתוחים, בעל 13 מדליות מהן 7 זהב ובעל מדליית כסף (לונדון 2012) ומדליית ארד (בייג'ינג 2008) אולימפיות.

== ביוגרפיה ==
לורץ נולד בווירצבורג. הוא גר בגרברון ושוחה במועדון הספורט אס.וי. וירצבורג 05. באולימפיאדת אתונה (2004), לורץ ייצג את גרמניה במקצה 1500 מטר חופשי, אבל לא העפיל לגמר. באותה השנה, הוא זכה במדליית זהב באליפות העולם בשחייה במים פתוחים במקצה 10 קילומטר. 

באליפות העולם בשחייה שנערכה במונטריאול, קנדה בשנת 2005, זכה לורץ לראשונה במדליית זהב במים פתוחים במשחה ל-5 קילומטר לפני צ'יפ פיטרסון מארצות הברית וסימון ארקוליו מאיטליה ובמדליית כסף במשחה ל-10 קילומטר אחרי פיטרסון ולפני פיטר סטויצ'ב מבולגריה.

באליפות העולם בשחייה שנערכה בברצלונה ספרד בשנת 2013 זכה לורץ ב-4 מדליות, 2 זהב, 1 כסף ו-1 ארד. מדליות זהב, במשחה ל-25 ק"מ בתוצאה של 4:47:27.0 שעות, לפני	בריאן ריקמן מבלגיה (4:47:27.4 שעות) ויבגני דראטסב מרוסיה (4:47:28.1 שעות) ובמשחה קבוצתי (2 גברים ואישה) בתוצאה של 52:54.9 דקות, לפני יוון (54:03.3 דקות) וברזיל (54:03.5 דקות). מדליית כסף, במשחה ל-10 ק"מ בתוצאה של 1:49:14.5 שעות, אחרי ספירידון יאניוטיס מיוון (1:49:11.8 שעות) ולפני אוסמה מלולי מתוניסיה (1:49:19.2 שעות) ומדליית ארד, במשחה ל-5 ק"מ בתוצאה של 53:32.2 דקות, אחרי אוסמה מלולי (53:30.4 דקות) ואריק הדלין מקנדה (53:31.6 דקות).

== תארים הישגים ==
* לורץ זכה 5 פעמים (2005, 2006, 2009, 2011 ו-2013) בתואר שחיין השנה במים פתוחים, יותר מכל שחיין אחר בהיסטוריה.

==קישורים חיצוניים==

* 

* [http://www.svw05.de אתר מועדון הספורט אס.וי. וירצבורג 05]

קטגוריה:מדליסטים אולימפיים גרמנים
קטגוריה:שחייני מים פתוחים גרמנים
קטגוריה:אלופי עולם בשחייה במים פתוחים
קטגוריה:שחיינים באולימפיאדת אתונה (2004)
קטגוריה:שחיינים באולימפיאדת בייג'ינג (2008)
קטגוריה:שחיינים באולימפיאדת לונדון (2012)
קטגוריה:שחיינים אולימפיים גרמנים
קטגוריה:גרמנים שנולדו ב-1979
מריו פוזו

מריו פוזו (Mario Puzo;
15 באוקטובר 1920 – 2 ביולי 1999) היה סופר ותסריטאי אמריקאי שנודע בעיקר בזכות ספריו אודות המאפיה האיטלקית בארצות הברית. זכה בפרס גלובוס הזהב לתסריט הטוב ביותר עבור הסרט "הסנדק".

== קורות חיים ==
פוזו נולד למשפחה של מהגרים סיציליאניים במנהטן, בשכונה הלס קיצ'ן. רבים מספריו הושפעו מסביבה זו. 
פוזו הצטרף לחיל האוויר האמריקני במלחמת העולם השנייה, והוצב באסיה ובגרמניה. ספרו הראשון, "הזירה האפלה", פורסם ב-1955.

ספרו המפורסם ביותר, "הסנדק", פורסם ב-1969. כרקע לכתיבתו שימשו אנקדוטות אודות המאפיה בהן נתקל פוזו בעבודתו כעיתונאי. הספר עובד לטרילוגיה קולנועית מצליחה ומוערכת שבוימה על ידי פרנסיס פורד קופולה; פוזו כתב את התסריטים יחד עם קופולה. 

ספר אחר שכתב פוזו, "הדון האחרון", שימש בסיס לסדרת טלוויזיה. פוזו כתב גם את התסריטים לסרט האסונות "רעידת אדמה" ולסרט סופרמן.

פוזו נפטר ב-2 ביולי 1999 בביתו שבלונג איילנד.

==מספריו בעברית==

*דון קורליאונה איש המאפייה, תרגם חיים גליקשטיין, הוצאת שוקן, 1971.
*מאמה לוצ'יה הסנדקית, תרגם אליעזר כרמי, הוצאת מ' מזרחי, 1973.
*שוטים מתים, תרגם חיים גליקשטיין, הוצאת שוקן, 1979.
*הסיציליאני, תרגם עמשי לוין, הוצאת כנרת, 1986.
*קנדי הרביעי, תרגמה עידית פז, הוצאת שלגי, 1991.
*הדון האחרון, תרגמה מאירה לבנת, הוצאת הד ארצי, 1997.
*השדרה העשירית, תרגמה איטה ישראלי, הוצאת נירם, 1998.
*אומרטה, תרגמה איטה ישראלי, הוצאת שלגי, 2000.
*המשפחה, תרגם אורי גולדברג, הוצאת שלגי, 2001.

== ראו גם ==
* אומרטה

== קישורים חיצוניים ==

* 

* אלי אשד, [https://www.no-666.com/2004/11/19/הסנדק-חוזר/ הסנדק חוזר]
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:בוגרי הסיטי קולג' של ניו יורק
קטגוריה:סופרי מתח ואימה אמריקאים
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:זוכי פרס גלובוס הזהב - התסריט הטוב
קטגוריה:קצינים וחוגרים בחילות האוויר של צבא ארצות הברית
קטגוריה:אמריקאים שנולדו ב-1920
קטגוריה:אמריקאים שנפטרו ב-1999
בולבול אדום-שת

בּוּלְבּוּל אֲדוֹם שֵׁת (שם מדעי: Pycnonotus cafer) הוא ציפור שיר. תפוצתה הטבעית מפקיסטן לדרום-מערב סין.

== התנהגות ומאפיינים ==
הבולבול, ציפור רעשנית, מין פולש לאיים רבים באוקיינוס השקט (הוואי למשל), ומוכר בהם כמזיק לחקלאות, פוגע בפירות (שהם עיקר תזונתו), בפרחים ובקטניות שונות.

הבולבול ידוע כמפיץ זרעים של צמחים פולשים. הוא נוטה להתחרות עם ציפורי שיר אחרות על מקורות המזון, ולגרשן מהטריטוריה שלו. ניתן לזהותו באמצעות כתם הארגמן הבוהק בשורש הזנב (תת-שת). הראש שחור ומצויץ, הכנפיים חומות והבטן בצבע לבן מלוכלך. אורך גופו כ-21 ס"מ ומשקלו 26–45 גרם. הצעיר דומה בצבעיו לבוגר, אך קצוות כנפיו במסגרת חומה כהה. במין זה חד פרצופיות זוויגית, אולם הזכר גדול במעט מהנקבה.

ניתן לראות את הציפור בעיקר בין ענפי עצים. באזורים חקלאיים, נופים פתוחים וכן באזורים עירוניים. מעופה מהיר וקופצני, חסר אחידות. עונת הרבייה נמשכת לאורך כל השנה. הקן נבנה בצורת ספל ובנוי מחומר צמחי ומקורי עכביש. מבפנים מרופד בסיבים רכים שונים. בקן מוטלות 2–5 ביצים מנוקדות בגוון ורוד-אדמדם. בשנה אחת מתרחשות כשלוש הטלות, כדי להתגבר על הרס הקנים בידי אויבים טבעיים. הדגירה אורכת 14 ימים בלבד. מחוץ לעונת הקינון נאספת הציפור בקבוצות גדולות.

המין נצפה בארצות המוצא, מקנן לעיתים במקומות לא שגרתיים, בתוך מנועים, בטורבינות ובבתים מיושבים. קיימת אפשרות כי הוברח על ידי מגדלי עופות, סוחרים או דייגים, על אף שהמין אינו מזמין פנים במיוחד. היו מקרים בהם נלכד המין על ידי הרשויות המקומיות, שהבחינו שמדובר במין פולש, ואז הצליח להשתחרר משביו.

בשנת 1977 צירף שירות הדגה וחיות הבר של ארצות הברית את הבולבול לרשימת בעלי החיים האסורים לייבוא ללא אישור מתאים.

זוג בולבול אדום שת – מבט מלמטה

==ראו גם==
* בולבול צהוב-שת

== קישורים חיצוניים ==

*[http://www.iucnredlist.org/search/details.php/52221/summ בולבול אדום שת ] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בולבוליים
קטגוריה:בנגלדש: עופות
קטגוריה:הודו: עופות
קטגוריה:סין: עופות
קטגוריה:בעלי חיים שתוארו ב-1766
מאמץ פיתול

במכניקה של גוף קשיח, מוט שמצדי הציר שלו פועלים מומנטים מנוגדים בכיוונים (אחד עם כיוון השעון והשני נגד), הוא מוט העומד לפיתול. מאמץ פיתול מתקיים כאשר בקצות המוט פועלים שני מומנטים מנוגדים בכיוונם ומופעלים סביב הציר. 

== פיתול ==
תמונת מוט העמוס לפיתול
חתך מוט העמוס לפיתול
תרשים של חתך מוט עגול חלול

במוט עגול הנתון לפיתול והעשוי מחומר אלסטי ומקיים את חוק הוק, מתקיים:
:<math>{\phi}= \frac{T l}{G J}</math>

* <math>T </math> - מומנט פיתול [Nm]
* <math>l </math> - אורך המוט [mm]
* <math>G </math> - מודול הגזירה [Gpa]
* <math>J </math> - מומנט אינרציה פולרי של השטח [mm^4]
*<math>\phi</math> - זווית הפיתול [Rad]

המכפלה <math>GJ </math> היא הקשיחות של המוט לפיתול.

== מאמץ הפיתול ==
מאמץ הפיתול במרחק <math>{\rho}</math> מהציר של המוט העגול הוא:
:<math>{\tau}= \frac{T \rho}{J}</math>

מאמץ הפיתול המרבי הוא על מעטפת המוט במרחק הגדול ביותר מציר המוט
:<math>{\tau_m}= \frac{T r}{J}</math>
*<math>r </math> - רדיוס המוט
* <math>\tau_m</math> - מאמץ הפיתול המרבי במוט

== בחתך מלבני ==
מאמץ הפיתול המרבי בחתך מלבני ברוחב <math>w </math> ובעובי <math>t </math> לפי טימושנקו:
:<math>{\tau_m}= \frac{T}{w t^2}(3+1.8\frac{t}{w})</math>

== מומנט התמד (אינרציה) פולרי ==

מומנט האינרציה הפולרי <math>J </math> למוט עגול בקוטר <math>d </math>:
:<math>J=\frac{\pi d^4}{32}</math>
ובמוט עגול חלול:
:<math>J=\frac{\pi (d^4 - d_i^4)}{32}</math>
*<math>d </math> - קוטר חיצוני
* <math>d_i</math> - קוטר פנימי
אם מחלקים את מומנט האינרציה הפולרי ברדיוס מקבלים את <math>Z_p</math> מומנט ההתנגדות הפולרי אותו ניתן למצוא בלוחות טכניים לחתכים שונים.
:<math>{\Z_p}= \frac{J}{r}</math>
*<math>r </math> - רדיוס המוט
* <math>Z_p</math> - מומנט ההתנגדות הפולרי של השטח אותו נתן למצוא בלוחות טכניים.

המאמץ המותר לפיתול הוא 0.5 - 0.7 מהמאמץ המותר למתיחה.

== ראו גם ==
*מומנט כוח (מומנט הסיבוב)

== לקריאה נוספת == 
<div style="text-align: left; direction: ltr; margin-left: 1em;">
*McGraw-Hill Encyclopedia of Engineering, Sybil P. Parker Editor in Chieh. McGraw Hill Book Company 1983, 
*Mechanical Engineering Design, Joseph E. Shigley, Larry D. Mitchell, 4th Edition 1983. 
</div>

== קישורים חיצוניים ==

*[http://www.answers.com/topic/torque פיתול, באנגלית באתר Answers.com]

קטגוריה:ערכים שבהם תבנית בריטניקה אינה מתאימה
קטגוריה:מכניקה
קטגוריה:הנדסת מכונות
קטגוריה:סטטיקה
נורדים

אזורי ההתיישבות של האוכלוסייה הנורדית בין המאה ה-8 למאה ה-11 ואזורים שהיו חשופים לפשיטות רבות של הנורדים
שייטים נורדים/ויקינגים בספינותיהם, ציור מ[[המאה ה-9 או ה-10]]
נורדים (או העם הנורדי) היו קבוצה אתנו-לשונית סקנדינבית בתקופת ראשית ימי הביניים אשר היו דוברים של השפה הנורדית העתיקה. השפה שייכת לענף הצפון גרמאני של השפות ההודו-אירופיות והיא קדמה לשפות הגרמניות המודרניות של סקנדינביה. במהלך סוף המאה ה-8 הסקנדינבים החלו בהתרחבות ניכרת לכל הכיוונים, בתקופה בה החל עידן הוויקינגים. מהמאה ה-19 ואילך נהוג בכתבים בשפה האנגלית לכנות את סוחרי הים, המתיישבים והלוחמים הנורדים ויקינגים. היסטוריונים רבים עם זאת נוטים להבחין בין הוויקינגים הנורדים מנורווגיה (שהיו נורדים) אשר התמקדו בעיקר בפלישה ובכיבוש של אירלנד, מערב בריטניה והאיים הצפוניים של האיים הבריטיים, לוויקינגים הדנים, שהתמקדו בעיקר בפלישה והכיבוש של אזור מזרח בריטניה.

צאצאיהם המודרניים של הנורדים כוללים את הדנים, האיסלנדים, תושבי איי פארו, הנורווגים והשוודים, אשר כטחן מכונים כיום לרוב "סקנדינבים" במקום נורדים.<ref></ref>

== אישים נורדים בולטים ==
* האראלד הראשון "כחול השן" (935 לערך – 985 או 986), מלך דנמרק (משנת 958) ונורווגיה (בשנים 970–974). השליט הראשון של דנמרק שהוטבל לנצרות וגרם להתנצרות ממלכתו. ממנו נגזר שם תקן התקשורת הניידת בלוטות'.
* אייריק האדום (950–1003), מגלה ארצות נורדי. לפי המסורת האיסלנדית הוא שגילה את גרינלנד והתיישב בה.
* לייף אייריקסון (970–1020), מגלה ארצות נורדי. ככל הנראה היה האירופאי הראשון שדרך על אדמת אמריקה הצפונית.
* האראלד הראשון (850 לערך – 933), המלך הראשון של נורווגיה.
* רגנאר לודברוק (במהלך המאה ה-9 לספירה), מלך ויקינגים אגדי
* סנורי סטורלוסון (1179–1241), סופר ומדינאי איסלנדי. מיוחסות לו יצירות מרכזיות במיתולוגיה הנורדית.

== המיתולוגיה הנורדית ==

לנורדים הייתה מיתולוגיה מפותחת, המקורות הנורדים מאזכרים אלים רבים וישויות מסוגים שונים. הקשרים בין הישויות השונות מורכבים ומשתנים, ולרוב לאלים אין דמות ברורה וחד משמעית. היקום הנורדי מורכב מתשעה עולמות כלשהם שביניהם מקשר עץ מרכזי בשם יגדראסיל. בנוסף, עצמים רבים מואנשים כישויות שונות בעולם המיתולוגי הנורדי. המקורות הנורדיים מציגים נרטיבים מפורטים של בריאת היקום וקיצו המנובא, ראגנארוק.

== ראו גם==
* דנים (שבט גרמני)
* גותים
* פנוסקנדיה
* סקנדינבים
* סקנדינביה
* המדינות הנורדיות
* המועצה הנורדית
* מיתולוגיה נורדית

==קישורים חיצוניים==

==הערות שוליים==

קטגוריה:ויקינגים
קטגוריה:סקנדינביה
One Cold Night

One Cold Night (באנגלית: לילה קר אחד) הוא אלבומה החמישי של הלהקה הדרום אפריקאית סית'ר.
הוא יצא לאור ב-11 ביולי 2006.

האלבום מכיל שירים אקוסטיים עם קטעים מההופעה האקוסטית של סית'ר.
בנוסף לזה האלבום כולל שירים מאלבומיה של סית'ר מכל הזמנים ורוב השירים הם שירים ש"קיבלו" גרסה אקוסטית מיוחדת.
האלבום כולל בנוסף ראיון עם שון מורגן על הלהקה והדיסק.

== שירים ==
# Gasoline (מ"התנגדות לאחריות")
# Driven Under (מ"עדין") 
# Diseased (מ"קארמה ואפקט") 
# Truth (מ"קארמה ואפקט")
# Immortality (מהEP "קשר את ידי" - גרסת כיסוי לשיר של פירל ג'ם)
# Tied My Hands (מ"עדין")
# Sympathetic (מ"התנגדות לאחריות") 
# Fine Again (מ"עדין) 
# Broken ("מהתנגדות לאחריות") 
# The Gift (מ"קארמה ואפקט") 
# Remedy (מ"קארמה ואפקט") 
# Plastic Man (מ"קארמה ואפקט")

שיר בונוס:
# The Gift - alternative mix

==קישורים חיצוניים==

קטגוריה:אלבומי וידאו מ-2006
קטגוריה:סית'ר
קטגוריה:אלבומים באנגלית
קטגוריה:אלבומי וידאו באנגלית
שייקה דן

ישעיהו "שייקה" דן (15 בנובמבר 1909 - 2 במרץ 1994) היה מצנחני היישוב שנשלחו לארצות אירופה, חלקן כבושות בידי הנאצים וחלקן בנות ברית של גרמניה הנאצית; דן היה מהפעילים המרכזיים של תנועת הבריחה, וממייסדי "נתיב".

== ביוגרפיה ==
דן נולד כישעיהו טרכטנברג בעיירה ליפקאני שבבסרביה, אז חלק מן האימפריה הרוסית (מ-1918, ברומניה) לחיים ורבקה טרכטנברג. הוא היה השלישי מתוך 4 אחים ואחיות: הבכורה הייתה שפרה (טרכטנברג) ויצרבין, בעקבותיה נולד ניסן, אחריהם שייקה, ולבסוף דוב. בנעוריו היה חובב כדורגל ושיחק בקבוצת הכדורגל היהודית של ליפקאני. כנער פיתח תודעה ציונית, והצטרף לתנועת מכבי. במסגרת התנועה הצטרף להכשרה חלוצית, והפך במשך הזמן לפעיל ולמארגן בתנועה.

ב-1935 עלה לארץ ישראל. כיוון שלא מצא מענה לשאיפתו לחיים חלוציים שיתופיים במסגרת 'מכבי', חזר לרומניה ומשם לצ'כוסלובקיה, ונטל חלק בארגון המכבי הצעיר. כעבור זמן קצר חזר לארץ, והתיישב בקיבוץ ניר חיים, לימים ניר עם.

===מלחמת העולם השנייה ואחריה===
שייקה טרכטנברג - שלישי מימין, ב-1944
ב-1944 הוצנח שייקה דן יחד עם יצחק בן-אפרים לשטחי האויב ברומניה. תפקידם היה לסייע בחילוץ מספר טייסים בריטים ואמריקאים שצנחו ברומניה, ובמקביל להציל שם יהודים ולארגן עלייתם ארצה. בתום מלחמת העולם השנייה המשיכו השניים ועסקו בשיקום התנועה הציונית ברומניה.

מינואר 1947 פעל שייקה דן גם בארגון העלאת יהודי בולגריה ארצה, ועם הקמת המדינה נשלח ליוגוסלביה לפעול להעלאת היהודים גם משם לארץ. במהלך פעילותו הוא נתפס על ידי המשטרה החשאית והובא לשיחה עם מפקדה, שם אמר בחקירתו: "אינני אויב לכם, באתי להשיב את היהודים למדינתם". באופן מפתיע, התייחס אליו הקצין הבכיר בכבוד ואף והציע לו עזרה בכל מה שיצטרך. בהמשך אכן נעזרה בו מדינת ישראל, בהבאת נשק חיוני רב בחשאי לארץ.

בשנות ה-50 היה דן ממייסדי לשכת הקשר ליהודי ברית המועצות ("נתיב"). מבסיסו בווינה הוא עסק במילוט יהודים ממדינות מזרח אירופה לארץ.

שייקה דן היה נציג ממשלת ישראל במשא ומתן עם שלטונות רומניה לנושא פדיון יהודי רומניה בכסף, ונהג לשאת עמו משלוחי כסף מזומן לשם כך.

בראשון לציון ובתל אביב נקראו רחובות על שמו. כמו כן, כהוקרה על פעילותו, הוענק לו פרס יגאל אלון לשנת ה'תשנ"ג.

==לקריאה נוספת==
* עמוס אטינגר, צניחה עיוורת, הוצאת זמורה ביתן, 1986.

== קישורים חיצוניים ==
* [http://www.israelhayom.co.il/article/119469 יגאל אבידן, "לכל איש יש מחיר"], ישראל היום, 27 בספטמבר 2013
* [https://www.intelligence.org.il/?module=articles&item_id=16&article_id=132&art_category_id=4 סרטון אודות פועלו של שייקה דן למען העלאת יהודים מברית המועצות בתקופת מסך הברזל], באתר המרכז למורשת המודיעין
* רזבאן מיכאיו, [https://archive.today/20120801074143/http://360romania.eu/360romania-63/emigrarea-va-nzarea-evreilor-230/ "ההגירה או מכירת היהודים"] 
* מוריה בן יוסף, [http://www.israeldefense.co.il/?CategoryID=486&ArticleID=4105 "קפיטליזם נוסח רומניה"], באתר Israel Defense

קטגוריה:צנחני היישוב
קטגוריה:ישראלים ילידי רומניה
קטגוריה:פעילים ציונים ברומניה
קטגוריה:זוכי פרס יגאל אלון
קטגוריה:מקבלי אות הנשיא להתנדבות
קטגוריה:פעילים ציונים בבולגריה
קטגוריה:אנשי נתיב
קטגוריה:פעילי ההעפלה
קטגוריה:יקירי תל אביב-יפו לשנת 1987
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-1994
פוסום זנב-מברשת

פוסום זנב-מברשת (שם מדעי: Trichosurus) הוא סוג של חית כיס ממשפחת הקוסקוסיים, החיים ביבשת אוסטרליה. מינים אלה הם פעילי לילה החיים בין העצים תוך שימוש בזנבם הארוך והעבה, והם אוכלי כל, הניזונים מעלי אקליפטוס, צוף, חרקים ומטרף קטן.

באזורים מסוימים הפוסומים הם מינים פולשים הפוגעים בחיים הטבעיים, בין השאר בניו זילנד.

==מינים==
בסוג 5 מינים:
* פוסום זנב-מברשת מצוי (Trichosurus vulpecula)
* פוסום זנב-מברשת קצר-אוזן (Trichosurus caninus)
* פוסום זנב-מברשת צפוני (Trichosurus arnhemensis)
* פוסום זנב-מברשת הררי (Trichosurus cunninghami)
* פוסום זנב-מברשת נחושתי (Trichosurus johnstonii)

==קישורים חיצוניים==

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:קוסקוסיים
רודולף קמפה

רודולף קמפה (בגרמנית: Rudolf Kempe; 14 ביוני 1910 – 12 במאי 1976) היה מנצח גרמני.

== ביוגרפיה ==
קמפה נולד בדרזדן, שם למד מוזיקה. הוא ניגן באבוב בכמה תזמורות לפני שהתמנה למנצח האופרה של לייפציג בשנת 1937. הוא ניהל את התזמורת הסקסונית הממלכתית של דרזדן משנת 1949 עד 1952, ואת האופרה הממלכתית של בוואריה במינכן משנת 1952 עד 1954 (כממשיכו של גאורג שולטי. הופעת הבכורה שלו בפסטיבל ביירוית הייתה בשנת 1960. משנת 1961 עד 1975 ניצח על התזמורת הפילהרמונית המלכותית, משנת 1965 עד 1972 עבד עם תזמורת טונהאלה בציריך, ומשנת 1967 עד מותו ניצח על הפילהרמונית של מינכן. בחודשי חייו האחרונים, עמד בקשרים קרובים עם תזמורת רשות השידור הבריטית.
הוא מת בציריך.

בעיקר זכור קמפה הודות להופעותיו והקלטותיו מיצירות ריכרד שטראוס (שאת מכלול יצירותיו התזמורתיות הקליט) וריכרד וגנר.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מנצחים גרמנים

קטגוריה:גרמנים שנולדו ב-1910
קטגוריה:גרמנים שנפטרו ב-1976
פרנץ פריצ'אי

פרנץ פריצ'אי (בהונגרית: Fricsay Ferenc; 9 באוגוסט 1914 – 20 בפברואר 1963) היה מנצח הונגרי.

==ביוגרפיה==
פריצ'אי נולד בבודפשט ולמד מוזיקה אצל בלה בארטוק, זולטאן קודאי, ארנסט פון דוהנאני ולאו ויינר.

עלייתו של פריצ'אי לתהילה הייתה מהירה כברק, לאחר הופעתו הראשונה כמנצח בגיל 15. הוא התמנה למנהל מוזיקלי של התזמורת הסימפונית RIAS, שאך זה נוסדה בגרמניה בשנת 1949. את רוב זמנו, משנות ה-50' ואילך, עשה בגרמניה כמנהל מוזיקלי של האופרה הממלכתית של בוואריה (1956 – 1958) ושוב בברלין, על דוכני הניצוח של תזמורת RIAS, דויטשה אופר ברלין והפילהרמונית של ברלין. במהלך התקופה הזאת, משנות ה-50' עד מותו, הרבה להקליט לחברת דויטשה גראמופון. 

הקונצרט האחרון בניצוחו של פריצ'אי היה ב-7 בדצמבר 1961 בלונדון, שם ניצח על הפילהרמונית של לונדון, בסימפוניה השביעית של בטהובן. הוא סבל ממחלות חוזרות ונשנות כל ימי חייו ולבסוף נכנע למחלה ב-20 בפברואר 1963, בגיל 48. 

פריצ'אי נודע בפרשנויותיו למוזיקה של מוצרט ובטהובן, כמו גם לזו של מורו, ברטוק. הקלטת הסימפוניה התשיעית של בטהובן בניצוחו, משנת 1958, הונצחה בסרט "התפוז המכני".

אפילו כיום, עשרות שנים לאחר מותו, עוד יש לתקליטי פריצ'אי מספר ניכר של חסידים בקרב חובבי המוזיקה הקלאסית.

==לקריאה נוספת==
* נתן דונביץ, מאסטרו - גדולי המנצחים בכל הזמנים, הוצאת כנרת זמורה-ביתן דביר, 2006, הפרק "פרנץ פריצ'אי - חלוץ השימוש במדיה באירופה", עמ' 429–437.

==קישורים חיצוניים==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מנצחים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:הונגרים שנולדו ב-1914
קטגוריה:הונגרים שנפטרו ב-1963
ביזה

אזהרה על בית ב[[ניו אורלינס לאחר הוריקן קתרינה: "אתם בוזזים - אנחנו יורים"]]
ביזה היא לקיחת רכוש שבעליו עזבו את המקום או חסרים יכולת להתנגד. פעולה זו נפוצה בעיקר בימי מלחמה ובימי אסונות הגורמים לאנארכיה זמנית, כגון - רעידת אדמה או פיגוע טרור המוני. בתנ"ך מכונה כל לקיחת שלל "ביזה".

==ביזה בזמני מלחמה==
שני סוגים של ביזה עשויים להתבצע בזמן מלחמה: ביזה שנערכת על ידי צבאות, וביזה שנערכת על ידי אזרחים שמנצלים את מצב השלטון הרופף כדי לבזוז רכוש. ביזה צבאית עשויה להיות מאורגנת, כלומר - מבוצעת על ידי כלל החיילים על פי הוראות מלמעלה, או בלתי מאורגנת, ומתבצעת על ידי חיילים בודדים במטרה להשיג רווח אישי. 
ביזה משני הסוגים הייתה נפוצה מימי קדם ועד למאות האחרונות, כשהייתה נחשבת למעשה לגיטימי בזמן מלחמה. במספר מקומות בתנ"ך ניתן לראות כי הביזה הייתה נאספת ומחולקת על פי כללים ידועים. דוד המלך אף קבע כלל מנחה - השלל מתחלק בין הכוח הלוחם לכוח העורפי:

על פי המשפט הבינלאומי ואמנת ז'נבה, אסורה הביזה, למעט רכוש ממלכתי שלקיחתו מותרת כשלל מלחמה. עם זאת, ביזה בלתי מאורגנת היא תופעה המתרחשת כמעט בכל מלחמה, גם בידי צבאות של מדינות דמוקרטיות. גם ביזה מאורגנת לא נעלמה מן העולם. לדוגמה - ביזת יצירות אמנות בידי הנאצים בתקופת הרייך השלישי, או בזמן מלחמת המפרץ הראשונה אז נבזזה כווית באופן מאורגן על ידי כוחות עיראקיים.

===ביזה בצה"ל===
בצה"ל אסורה הביזה בפקודות מטכ"ל, על פי כללי המשפט הבינלאומי. קובע כי: .
עונש על ביזה חמור הרבה יותר מעונש על גנבה רגילה, שדינה שנתיים בלבד. ואולם השופטים הצבאיים נוטים להקל בדין ואינם נוהגים לגזור יותר מאשר חמישה חודשי מאסר בפועל. מקרי ביזה שהתרחשו במהלך מבצע חומת מגן עוררו ביקורת ציבורית.

==ביזה בזמני אסונות==
מקרי ביזה עשויים להתרחש כמעט בכל אירוע הגורם להתרופפות זמנית של הסדר באזור מסוים, כמו בעת סופה או רעידת אדמה, אך גם בעת התרחשות מהומות ופיגועי טרור. כדי להילחם בתופעות כאלה ננקטת בדרך כלל יד קשה על ידי הרשויות כנגד בוזזים, עם נוכחות רבה של כוחות משטרה או צבא במקומות המועדים לביזה. במדינות מסוימות הותר לכוחות השיטור לירות בבוזזים, כגון בניו אורלינס, בזמן אסון הוריקן קתרינה.

על הביזה אחראים בדרך כלל עבריינים אך עשויים להצטרף אליה גם אנשים מן השורה, תוך שהם נותנים לגיטימציה למעשיהם מסיבות שונות, כגון פיצוי על רכוש אישי שאבד ומחשבה שאחרים ממילא יבזזו את הרכוש או שהוא ממילא ייהרס. לעיתים מתבצעת ביזה לצורכי הישרדות - איסוף של דברים חיוניים כמו מזון, תרופות ודלק. ביזה כזאת עשויה להתבצע אף בצורה מאורגנת, על ידי הרשויות.

==ראו גם==
* חרם (תנ"ך)
* הזהב של ימאשיטה

== לקריאה נוספת ==
* אדם רז, ביזת הרכוש הערבי במלחמת העצמאות, הוצאת כרמל, 2021

==קישורים חיצוניים==

* משה דרורי, [http://www.daat.ac.il/mishpat-ivri/skirot/95-2.htm המלחמה ושללה, מהמקרא ועד ימינו], באתר "דעת"
* 
* 

==הערות שוליים==

קטגוריה:רכוש
קטגוריה:דיני מלחמה
קטגוריה:פשעים כלכליים
קטגוריה:תפיסת רכוש במשבר ומלחמה
לילי קוסאשווילי

לילי קוסאשווילי (בגאורגית: მადონა ქოსაშვილი, מדונה כּוֹסאשווילי; 1949 בגאורגיה – 11 בדצמבר 2017) הייתה טבחית, אמו של הבמאי דובר קוסאשווילי, שלוהקה על ידו כשחקנית קולנוע בסרטו "חתונה מאוחרת".

==ביוגרפיה==

קוסאשווילי נולדה וגדלה בגאורגיה, נישאה בגיל 16, ובשנת 1972, כשהייתה בת 23, עלתה לישראל. בישראל גידלה ארבעה ילדים, הבולט שבהם הוא הבמאי דובר קוסאשווילי, והחלה לעבוד כטבחית בפנימייה באור יהודה, עיר מגוריה.

בשנת 2001 בחר בה במפתיע בנה, דובר, לככב בסרטו "חתונה מאוחרת" בתפקיד הבולט של לילי, אמו של הדמות הראשית, זאזא (ליאור אשכנזי), הדוחפת אותו אל נישואין כחלק מהמסורת הגאורגית. דובר הסביר את הבחירה יוצאת הדופן: "ליהקתי אותה כי לא הצלחתי ללהק שחקנית ישראלית בתפקיד הזה. הדמות בסרט ממילא מבוססת עליה והייתי צריך מישהי שתדבר גרוזינית", והוסיף, "אמרתי לה: או שאת באה או שאין לי סרט". לילי, שלא למדה משחק ולא התנסתה בו בעבר, נאלצה לעבוד יחד עם צוות מיומן של שחקנים מקצועיים, בהם אשכנזי, רונית אלקבץ ומוני מושונוב.

על משחקה בתפקיד משנה זכתה בפרס אופיר. חרף זכייתה, לא הופיעה קוסאשווילי בסרטים נוספים, והמשיכה במקצועה המקורי, כטבחית.

==קישורים חיצוניים==

* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:יהודיות גאורגיות
קטגוריה:עולות בשנות ה-1970
קטגוריה:עולים בשנות ה-1970
קטגוריה:יוצרים בשפות וניבים יהודיים
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:זוכי פרס אופיר: שחקן המשנה הטוב
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2017
קטגוריה:ישראלים שנפטרו ב-2017
רוני ערמון

רוני ערמון (נולד ב-1971) הוא אקטיביסט ישראלי, ממקימי "סלון מזל" ו"אינדימדיה ישראל".

== ביוגרפיה ==
ערמון נולד בבני ברק למשפחה דתית לאב מהנדס ולאם רופאה. בנעוריו היה חבר ב"בני עקיבא" ולמד בישיבה התיכונית "נחלים" ולאחר מכן בתיכון של "רשת אמי"ת".

ערמון שירת בצה"ל כחובש. לאחר שחרורו למד ביולוגיה באוניברסיטת תל אביב. במהלך לימודיו הצטרף ל"מגמה ירוקה", עבר ל"פעולה ירוקה" והפך לדובר הארגון. 

בגיל 25 זכה בירושה גדולה מדודו, שאיפשרה לו להקדיש את מירב זמנו ומרצו לפעילות לשינוי חברתי-סביבתי. פעילותו כללה מעורבות במאבק נגד כביש חוצה ישראל ונגד הבניה על חופי הארץ, מאבקים ששימשו בהמשך מנוף להתגבשותה של התנועה הסביבתית בישראל. בשנת 1999 נסע לסיאטל, שם השתתף בהפגנות נגד הגלובליזציה, ובמהלכן נעצר. כשחזר לישראל הוא היה ממקימי "פעולה עממית", שארגנה סמינרים והפגנות כדי להעלות את המודעות לסכנות של תהליכי הגלובליזציה התאגידית.

הוא נמנה עם מקימי "אינדימדיה ישראל", הקים את "סלון מזל", והוציא לאור את העיתון "כאן".
בשנת 2003 החל בלימודי דוקטורט באוניברסיטת בר-אילן, ועבודתו עוסקת בביוגרפיה של הביוכימאי ג'וזף נידהם וסיים אותו בשנת 2010 [http://www1.biu.ac.il/File/doctorantim-heb-june2010.pdf].
בשנת 2004 הקים את קרן "שוכראן" שתמכה בסלון מזל, באינדימדיה, ובניסיונות נוספים להקמתם של מרכזים קהילתיים. עקב הסתות ברשת נגדו מטעם גורמי ימין קיצוני ערמון צמצם בהדרגה ולבסוף הפסיק את מעורבותו בפעילות לשינוי חברתי.

נכון ל-2022 ערמון הוא פוסט-דוקטורנט במחלקה להוראת הטכנולוגיה והמדעים בטכניון. 

== ספריו ==
* התעוררות לפעולה ישירה

==קישורים חיצוניים==
* 

קטגוריה:פעילים חברתיים ישראלים
קטגוריה:יוצאים בשאלה
קטגוריה:בוגרי ישיבת נחלים
קטגוריה:בוגרי בני עקיבא
קטגוריה:בוגרי אמי"ת גוש דן
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1971
אקדמיית קררה

רפאל, סבסטיאן (1502-1501)]]
אקדמיית קררה (באיטלקית: Accademia Carrara) היא גלריה לאמנות ואקדמיה לאמנות בברגמו איטליה.

== היסטוריה ==
ראשית הגלריה ברוזן ג'אקומו קררה, מצנט (פטרון אמנות ) ואספן שהוריש עיזבון נדיב לעיר ברגמו בסוף המאה ה-18. ממותו של הרוזן ב-1796 ניהל את עיזבונו אפוטרופוס ממונה. בשנת 1958 עברה האקדמיה לפיקוח ישיר של עיריית ברגמו. הבניין הנאוקלאסי תוכנן על ידי הארכיטקט סימונֶה אליה, תלמידו של לאופולדו פולק, ונבנה בשנת 1810.

המוזיאון ממשיך להגדיל את האוספים שברשותו באמצעות רכישות ותרומות. בשנת 2006 היו ברשותו 1,800 ציורים מהתקופה שבין המאה ה-15 למאה ה-19 משל ציירים כדוגמת פיזאנֶלּו,ֹ בוטיצ'לי, בליני, מנטניה, רפאל, מורוני, בסקניס, פְרָה גלגאריו, טייפולו, קאנאלטו ופיצ'ו.

מלבד ציורים מוצגים בגלריה גם שרטוטים והדפסים, כלי ברונזה, פסלים וכלי פורצלן, ריהוט ואוסף מדליות.

ב-1793, באותו הזמן שבו פתח הרוזן ג'אקומו קררה את הגלריה שלו לראשונה לציבור הרחב, ביקש הרוזן להעביר שעורים בשרטוט וציור באותו המקום. בית הספר שהיה ממוקם עד 1912 באותו הבניין בו שוכנת הגלריה לאמנות מצוי כיום בבניין סמוך משלו. ב-1988 קיבל בית הספר הכרה רשמית כ"אקדמיה של האמנויות היפות" (Accademia di Belle Arti).

ב-1991 נוספה למוזיאון "גלריה לאמנות מודרנית ובת־זמננו" (Galleria d’Arte Moderna e Contemporanea) שמוקמה במבנה משופץ ששימש בעבר מנזר לנשים, הנמצא מול המבנה הנאוקלאסי המכיל את הגלריה לאמנות. כיום יש בגלריה עשרה אולמות תצוגה בשלוש קומות. האוספים הקבועים מכילים יצירות אמנות עכשוויות שנוצרו במאה ה-20 על ידי אמנים איטלקים ונוכרים כדוגמת בוצ'וני, באלה, מורנדי, קמפיליי, קזוראטי, סביניו, דה קיריקו, קנדינסקי, גראהם סאתרלנד ומנצוּ.

== קישורים חיצוניים ==
 
* 

* [http://www.gamec.it/ אתר הגלריה לאמנות מודרנית]

קטגוריה:איטליה: אוניברסיטאות ומכללות
קטגוריה:איטליה: תרבות
קטגוריה:איטליה: מוזיאונים לאמנות
קטגוריה:ברגמו
שאהריאר

שאהריאר (בפרסית: شهريار - "המלך הגדול") הוא דמות בדיונית של מלך המלכים הסאסאני בסיפורי אלף לילה ולילה, שלו מספרת שהרזאד את סיפוריה. 

בסיפור המסגרת של סיפורי אלף לילה ולילה, אשתו של שאהריאר בוגדת בו, דבר שמביאו לידי כעס כה רב עד כי הוא מתחיל להאמין שסופן של כל הנשים לבגוד בו. על כן הוא מחליט כי מדי ערב הוא ייקח לחיקו אישה חדשה ויוציאה להורג בעריפת ראש בבוקר שלמחרת.

מקץ שלוש שנים, שהריאר נישא לשהרזאד, בתו היפה והחכמה של הוזיר הראשי שלו. במשך 1,001 לילות רצופים מספרת לו שהרזאד סיפור אחר סיפור, לילה אחר לילה. בדומה לסיפור מתח, נפסק סיפורה של שהרזאד ברגע השיא עם עלות השחר, דבר שמונע מהמלך להוציאה להורג כדי שתוכל לסיים את סיפורה בלילה שלאחריו.

==קישורים חיצוניים==

קטגוריה:פולקלור
קטגוריה:מעשיות ואגדות
קטגוריה:אלף לילה ולילה
נשר המדבר

נשר המדבר (באנגלית: Desert Eagle בתרגום מילולי עיט המדבר) הוא אקדח חצי אוטומטי המופעל על ידי מנגנון גז. האקדח יוצר בישראל על ידי התעשייה הצבאית עבור חברת מגנום ריסרץ' , שכיום מייצרת את האקדח בעצמה. החברה, שמקום מושבה בארצות הברית, פיתחה את נשר המדבר הראשון והוא נרשם כפטנט על שמה (האב טיפוס אינו דומה כלל לנשר המדבר הישראלי), אך הייצור נעשה על ידי תע"ש.

מגנום ריסרץ' משווקת גרסאות שונות של האקדח הקצר, יריחו 941, תחת השם "בייבי איגל" ו"נשר המדבר"; כלי נשק אלה אינם קשורים ישירות לנשר המדבר, אך הם חולקים עיצוב ויזואלי דומה.

בניגוד לרוב האקדחים החצי-אוטומטיים המבוססים על מנגנונים מכניים, ייחודו של נשר המדבר הוא מנגנון הגז שלו. מנגנון זה מצוי בדרך כלל ברובי סער ודומה מאוד לזה של רובה ה-M16. היתרון במנגנון זה הוא שימוש בקליעים חזקים יותר מבאקדחים רגילים. האקדח משווק בתור האקדח החצי-אוטומטי החזק בעולם.

פרט נוסף המייחד אקדח זה הוא טבעת אש בקוטר של כ-20 ס"מ שעשויה להיווצר כאשר יורים תחמושת 0.5 AE. טבעת זו נעה למרחק של כחצי מטר ואז נעלמת.

== גרסאות ==
לנשר המדבר שלוש גרסאות שונות: סימן I, סימן VII וסימן XIX. סימן I וסימן VII אינם מיוצרים יותר, אך את מסגרות הפלדה או האלומיניום שלהם ניתן להשיג בדגמי ה-357 מגנום, 41 מגנום ו-44 מגנום.

== בתרבות הפופולרית ==
נשר המדבר מופיע בשלל צורות בענף הבידור, ובמיוחד בסרטים ובמשחקי וידאו. בנוסף לכך הוא נחשב אחד האקדחים הפופולריים ביותר במשחקים Counter Strike, Tactical Ops, Combat Arms, Call of Duty 4 ,Call of Duty: Modern Warfare 3, Call of Duty: Modern Warfare 2 ,Call of Duty Modern Warfare 2019, WarRock, Grand Theft Auto: San Andreas ו-DayZ Standalone. Pubg, Max Payne

לאקדח תפקיד גם בספרו של ג'וזף פיינדר, "סודות קבורים".

== שימושיות ==
נשר המדבר נוצר במקור לתחרויות ירי למרחק בהן יש להפיל מטרות מתכת כבדות ( Metallic silhouette shooting). בניגוד למה שמוצג בתרבות הפופולרית, הוא אינו אקדח המיועד לנשיאה יומיומית. האקדח גדול וכבד באופן יחסי, וקשה לשאת אותו בצורה מוסתרת. בנוסף, מחיר התחמושת שלו גבוה באופן יחסי. הרתע שמפיק נשר המדבר הוא רב, ודורש מיומנות בירי. עם זאת, משקלו של הנשק מפחית את הרתע לעומת אקדח תופי קל יותר בעל אותו קליבר.

כמו כן, עוצמת תחמושת ה-0.5 AE מחייבת את היורים בה להשתמש בציוד הגנת אוזניים טוב מהמקובל במטווחים בדרך כלל. בעיה זו מתעוררת בעיקר במטווחים סגורים, שבהם רמות הרעש גבוהות יותר. כיוון שקיים חשש שלחלק מהנמצאים במטווח לא יהיה ציוד כזה, אוסרים חלק מהמטווחים המקורים ירי בקליעים רבי עוצמה כמו אלו של נשר המדבר.

אקדח נשר המדבר.

==קישורים חיצוניים==

* 

קטגוריה:אקדחים
קטגוריה:תעשיות נשק לישראל
קטגוריה:התעשייה הצבאית: נשק קל
ang:Handscēota
איבנז

הדסטוק של גיטרת איבנז
איבנז (Ibanez) היא חברה יפנית המייצרת גיטרות וציוד לגיטרות. החברה בבעלות הושינו גאקי.

החברה מייצרת גיטרות חשמליות, גיטרות בס וגיטרות אקוסטיות, בנוסף היא מייצרת ציוד לגיטרות כגון מגברים ואפקטים. רוב הגיטרות המיוצרות על ידי החברה משמשות עבור סגנונות הרוק והמטאל.

== היסטוריה ==
בשנת 1929 החל הושינו גאקי לייבא גיטרות תוצרת סלוודור איבאנייס (Ibáñez) מספרד. במלחמת האזרחים הספרדית נהרסה סדנתו של איבאנייס, והופסק ייצור הגיטרות. הושינו גאקי קנה את שם המותג, ובשנת 1935 החל לייצר גיטרות אקוסטיות ספרדיות, תחת השם איבנז (Ibanez). המפיץ של גיטרות איבנז בארצות הברית היה הארי רוזנבלום, יצרן גיטרות אמריקאי.

בשנת 1975 החלה איבנז, שייצרה עד אז העתקים של גיטרות אמריקאיות מפורסמות, לייצר דגמים מקוריים (במקביל להעתקים). דגמים אלו זכו לפופולריות בקרב הנגנים החובבים והמקצועיים כאחד. במקביל למכירת הגיטרות החלה החברה לייצר מכשירי אפקטים שכמו הגיטרות זכו להצלחה מרובה בקרב הנגנים, במיוחד הפדאל Tubescreamer שבמקור תוכנן ונבנה על ידי מאקסון, חברת פדאלים איכותית שהייתה בבעלותה של איבנז בזמנים אלו ואיבנז הפיצה את הפדאל תחת שמה.

כשנה לאחר שהחלה לייצר דגמים מקוריים, נתבעה החברה על ידי חברת Norlin Corporation שהחזיקה בבעלותה את יצרנית הגיטרות גיבסון על העתקה של עיצוב ראש הגיטרה. התביעה הסתיימה מחוץ לבית המשפט, ואיבנז הפסיקה את ייצור כל הדגמים הנדונים ועברה לייצר דגמים חדשים.

== קישורים חיצוניים ==

* 

קטגוריה:חברות יפניות
קטגוריה:יצרני גיטרות
הנריק גרינברג

הנריק גרינברג (בפולנית: Henryk Grynberg; נולד ב-4 ביולי 1936) הוא סופר יהודי-פולני, מחשובי הכותבים בשפה הפולנית.

== ביוגרפיה ==
הנריק גרינברג נולד בוורשה, אך התחנך בכפר קטן במאזוביה. חווה על בשרו את זוועות השואה, כאשר שהה בין השנים 1942–1944 במקומות מחבוא שונים בעזרת "ניירות אריים".

אביו אברהם גרינברג, נרצח בידי שני אחים פולנים שחמדו את הפרה שלו.

אחרי המלחמה התגורר בלודז', וסיים שם את לימודיו התיכוניים. בשנים 1954–1958 למד עיתונאות באוניברסיטת ורשה, ואחר כך עבד כשחקן בתיאטרון היהודי הממלכתי על שם אידה קמינסקה, שהוקם בפולין לאחר המלחמה. בסוף שנת 1967 נסע עם התיאטרון להופעות בארצות הברית, ונשאר שם.

לאמריקה בא גרינברג כמהגר יהודי ניצול השואה שאינו מסוגל להתנער מזכרונות העבר - וכאינטלקטואל פולני גולה, הקשור בכל נימי נפשו אל השפה הפולנית שעליה התחנך, הוא למד ספרות רוסית באוניברסיטת UCLA, בקליפורניה, החל לעבוד ברדיו, שבו הוא עובד זה כעשרים שנה, בעיקר ב"קול אמריקה". בה בעת שלח ידו בכתיבת רומנים, סיפורים קצרים, שירים, מחזות והגות.

בין ספריו החשובים: "מלחמה יהודית", ניצחון", "החיים האידאולוגיים", "מורשת", "אנטיגונה" (קובץ סיפורים), "רשימות משפחתיות" (קובץ סיפורים), "האמת הלא-אמנותית" (אסופת מאמרים) - וכן חמישה קובצי שירים ושני מחזות.

זכה בפרס ע"ש יאן קארסקי ופולה נירֶנסקי, המוענק מדי שנה על ידי מכון ייווא בניו יורק על חקר מדעי ופרסומים המציגים את תרומת יהודי בפולין לתרבות הפולנית

==ספריו שתורגמו לעברית==
* ילדי ציון: דרך התלאות של ילדי טהראן (תרגם מפולנית: זאב שוס), ירושלים: יד ושם (סדרה לנוער ע"ש יאנוש קורצ'ק), תשנ"ה-1995.
* אחר התחיה: שירים; (תרגום ועריכה: אריה בראונר; הקדמה: נתן גרוס), עקד, תשמ"ה-1984.
* אני מציר בזכרוני: שירים (תרגום ועריכה: אריה בראונר; אחרית דבר: נתן גרוס), דפוס אילת, תשס"ב-2002.
* מלחמה יהודית (תרגום: שולמית הראבן), ספרית פועלים, תשכ"ח-1968.5
* ניצחון (תרגום: שמואל רוטברד), יד-ושם 2014.

==קישורים חיצוניים==

* [https://sztetl.org.pl/he/biographies/2755-grynberg-henryk ביוגרפיה של הנריק גרינברג], מתוך פורטל השטעטל הווירטואלי
* 

==הערות שוליים==

קטגוריה:משוררים יהודים פולנים
קטגוריה:מחזאים יהודים
קטגוריה:מחזאים פולנים
קטגוריה:סופרים יהודים פולנים
קטגוריה:יהודים בשואה: פולין
קטגוריה:סופרי השואה
קטגוריה:זוכי פרס קורט לספר היהודי
קטגוריה:פולנים שנולדו ב-1936
1977 בקולנוע

== אירועים ==
== סרטים שוברי קופות ==
#מלחמת הכוכבים - פרק 4: תקווה חדשה - הסרט הראשון בסאגת מלחמת הכוכבים.
#שיגעון המוזיקה
#מפגשים מהסוג השלישי
#הפרחח ובת השריף
#המרגלת שאהבה אותי

== פרסי אוסקר ==
*הסרט הטוב ביותר: "הרומן שלי עם אנני"
*הבמאי הטוב ביותר: וודי אלן ("הרומן שלי עם אנני")
*השחקן הטוב ביותר: ריצ'רד דרייפוס ("דירה לשניים")
*השחקנית הטובה ביותר: דיאן קיטון ("הרומן שלי עם אנני")

== נולדו ==
* 13 בינואר – אורלנדו בלום, שחקן
* 31 בינואר – קרי וושינגטון, שחקנית אמריקאית
* 24 במרץ – ג'סיקה צ'סטיין, שחקנית אמריקאית
* 25 במרץ – אדגר רמירס, שחקן ונצואלי
* 2 באפריל – מייקל פסבנדר, שחקן גרמני-אירי
* 14 באפריל – שרה מישל גלר, שחקנית
* 23 באפריל – ג'ון סינה, מתאבק מקצועי ושחקן אמריקאי
* 1 ביולי – ליב טיילר, שחקנית
* 8 ביולי – מיילו ונטימיליה, שחקן אמריקאי
* 15 בספטמבר – טום הארדי, שחקן קולנוע בריטי
* 10 בנובמבר – בריטני מרפי, שחקנית אמריקאית
* 16 בנובמבר – מגי ג'ילנהול, שחקנית קולנוע אמריקאית

== נפטרו ==
* 12 בינואר – אנרי-ז'ורז' קלוזו, במאי צרפתי (נולד ב-1907)
* 14 בינואר – פיטר פינץ', שחקן אוסטרלי (נולד ב-1916)
* 11 באפריל – ז'אק פרוור, משורר ותסריטאי צרפתי (נולד ב-1900)
* 10 במאי – ג'ואן קרופורד, שחקנית אמריקנית (נולדה ב-1905)
* 3 ביוני – רוברטו רוסליני, במאי איטלקי (נולד ב-1906)
* 16 באוגוסט – אלביס פרסלי, זמר ושחקן אמריקני (נולד ב-1935)
* 19 באוגוסט – גראוצ'ו מרקס, קומיקאי ושחקן אמריקני (נולד ב-1890)
* 8 בספטמבר – זירו מוסטל, בדרן ושחקן אמריקני (נולד ב-1915)
* 14 באוקטובר – בינג קרוסבי, זמר ושחקן אמריקני (נולד ב-1903)
* 25 בדצמבר – צ'ארלי צ'פלין, במאי ושחקן אמריקני (נולד ב-1889)
* 26 בדצמבר – הווארד הוקס, במאי אמריקני (נולד ב-1896)

== סרטים נוספים ==
*"כל החיים לפניו"
*"ראש מחק"
*"גשר אחד רחוק מדי"
*"פול ניומן וחבורתו"
*"דירה לשניים"
*"נקודת מפנה"
*"פרובידנס"
*"סטרושק"
*"אקווס"
*"רולרקוסטר"
*"פדרה פדרונה", סרטם של האחים טביאני

=== סרטים ישראלים ===
*מסע אלונקות
*מבצע יונתן
*הצילו את המציל
*הגונב מגנב פטור

== ראו גם ==
*1976 בקולנוע 
*1977
*1978 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1977/ שנת 1977] במסד-הנתונים הקולנועיים IMDb
משה הלברשטאם

הרב משה הלברשטאם (ח' בניסן ה'תרצ"ב, 14 באפריל 1932 – כ"ח בניסן ה'תשס"ו, 26 באפריל 2006) היה מורה צדק בולט ודיין בבד"ץ של העדה החרדית בירושלים. הסמיך להוראה מאות רבנים. מחבר שו"ת "דברי משה" וראש ישיבת "דברי חיים – טשאקאווא".

==ביוגרפיה==
נולד בעיר טשקווא (טשאקאווא) שבגליציה לרבי יעקב האדמו"ר מטשקווא. בגיל שלוש עלה לארץ ישראל עם אביו ומשפחתו. בבחרותו למד בישיבת בית אברהם ואחר כך בישיבת חכמי לובלין בבני ברק, אצל הרב שמואל הלוי ואזנר. בשנת תשי"ב נישא לבתו של הרב הלל שלזינגר, מאנשי היישוב הישן בירושלים.

נסמך להוראה על ידי הרב פנחס אפשטיין ראב"ד העדה החרדית, ונקשר במיוחד אל הרב יצחק יעקב וייס, גאב"ד העדה החרדית. במשך כעשרים שנה הורה בישיבת "בית יוסף צבי" של דושינסקי. בשנת תשכ"ב מונה לראש ישיבה בישיבת "דברי חיים" – טשאקאווא.

הרב הלברשטאם שימש בתפקידים רבים. עמד בראש כולל חבת ירושלים, התומך בעניי ארץ ישראל. שימש כסמכות הרוחנית העליונה של ארגון הצלה ישראל, של בית החולים ביקור חולים ושל המרכז הרפואי שערי צדק.

הרב הלברשטאם עסק בנושאי רפואה והלכה ובמיוחד בנושא הפוריות לאור ההלכה ועמד בקשר רציף עם רופאים מתחום זה.

אחיו היו הרב מאיר הלברשטאם, האדמו"ר מטשאקאווא בני ברק, הרב נפתלי הלברשטאם, האדמו"ר מטשאקאווא, והרב חכם צבי, בעל ה"חכמת צבי".

ב-26 באפריל 2006 (כ"ח בניסן ה'תשס"ו) לקה בליבו וכעבור מספר שעות נפטר. נטמן בבית הקברות בהר הזיתים.

==משפחתו==
* בנו רבי יקותיאל זלמן, אבד"ק טשאקאווא בארצות הברית
* בנו הרב יעקב דוד, מו"ץ בעדה החרדית בירושלים 
* חתנו הרב מתתיהו דייטש, רב בשכונת רמת שלמה בירושלים ונשיא המרכז לרפואה לאור ההלכה מכון יד הרמ"ה
* חתנו הרב דב גולדרינג, רב בית הכנסת "היכל אהרן" בשכונת אחווה בירושלים.
* בנו הרב שמעון שמואל, ראש הכולל ובית ההוראה דברי משה
* חתנו הרב יוסף פאנעט, האדמו"ר מדעעש בירושלים 
* חתנו הרב חיים צבי דוידוביץ', ראש כולל חזון חיים

==לקריאה נוספת==
* קונטרס דבריהם הם זכרונם (הספד וסיפורים בסוף ספר בדמיך חיי ליקוט הלכות בענייני תרומת דם, ועוד בירורים ופסקים בהלכות רפואה נכתבו על ידי הרב אברהם יעקב גולדמינץ. עם פסקים והוראות מאת רבי משה הלברשטאם, מהדורה שנייה מבוארת ומורחבת. ירושלים, ארגון לב מלכה, תשע"ב. רפב עמ')
* קונטרס בכי אבל משה, קטעי עיתונות והספדים עליו, (מכון יד הרמ"ה), ירושלים
* ספר בסוד שיח ע' 138–139. מכון באהלי צדיקים
* ספר אוצר החכמה, מחבר; – תולדות חייו
* ספר ממשה ועד משה, מחבר; 

== קישורים חיצוניים ==
* 
* [https://mountofolives.co.il/he/deceased_card/משה-הלברשטאם/ כרטיס קבר], באתר בית הקברות הר הזיתים
* 

==הערות שוליים==

קטגוריה:ראשי ישיבה ישראלים
קטגוריה:ראשי ישיבה חסידים בישראל
קטגוריה:דייני העדה החרדית
קטגוריה:רבנים חסידים ישראלים
קטגוריה:יהודים הקבורים בהר הזיתים: חלקת גליציה
קטגוריה:מחברי ספרי שו"ת ישראלים
קטגוריה:משפחת הלברשטאם
קטגוריה:בוגרי ישיבת בית אברהם-סלונים
קטגוריה:בוגרי ישיבת חכמי לובלין-בני ברק
קטגוריה:תלמידי הרב שמואל וואזנר
קטגוריה:ישראלים שנולדו ב-1932
קטגוריה:ישראלים שנפטרו ב-2006
קבוע צימוד

בפיזיקה, קבוע צימוד הוא פרמטר המבטא את גודלו של צימוד. הלגראנז'יאן או ההמילטוניאן של מערכת ניתנים לכתיבה כחיבור של איבר קינטי ואיברי צימוד (או אינטראקציה). כל קבוע צימוד מוכפל באיבר צימוד ובכך קובע את גודלו של איבר הצימוד הרלוונטי ביחס לאיבר הקינטי וביחס לאברי הצימוד האחרים. לדוגמה במודל אייזינג מתואר איבר הצימוד בין כל זוג ספינים כך: <math>JS_z^1S_z^2</math> כאשר אופרטורי הספין מסומנים באות S, וקבוע הצימוד באות J.

== לקריאה נוספת ==
<div style="direction: ltr;">
*An introduction to quantum field theory, by M.E.Peskin and H.D.Schroeder, 
</div>

==קישורים חיצוניים==

קטגוריה:פיזיקה סטטיסטית
קטגוריה:תורת השדות הקוונטית
תכלת (כתב עת)

"תכלת"

תכלת: כתב עת למחשבה ישראלית הוא רבעון שיצא לאור על ידי מרכז שלם בשנים 1996–2012.

==היסטוריה==
באוגוסט 1996 יסדו יורם חזוני, דוד חזוני, דניאל פוליסר ואופיר העברי את כתב העת של מרכז שלם – "תכלת". כתב העת ראה אור גם בגרסה אנגלית בשם Azure: Ideas for the Jewish Nation. העורך הראשי הראשון של העיתון היה אופיר העברי, אך בהמשך שימשו כל ארבעת המייסדים כצוות עריכה והחל מ-1999 הצטרף לצוות העריכה גם אסף שגיב. ב-2005 שימש גם מיכאל אורן כאחד מצוות העורכים. בשנים 2004–2007 העורך הראשי של כתב העת היה דוד חזוני, ובשנים 2007–2012 מילא אסף שגיב את התפקיד.

==על כתב העת==
"תכלת" כלל מסות מקוריות ומאמרי ביקורת בענייני הגות יהודית ופילוסופיה כללית, מדיניות ציבורית, מגמות תרבותיות והיסטוריה של עם ישראל. בנוסף, תרגם כתב העת מאמרים קלאסיים בנושאי פילוסופיה, מחשבה מדינית ותרבות. משמעות השם "תכלת" נובעת מהחשיבות הסמלית של פתיל התכלת בציצית במסורת היהודית.

המאמרים שהתפרסמו בכתב כעת ביטאו בדרך כלל עמדה ימנית מבחינה פוליטית, שמרנית מבחינה תרבותית וקפיטלסטית מבחינה כלכלית. אורי רם הגדיר את כתב העת "לאומני". לעומתו, אסף שגיב העורך תיאר את עיתונו כך: "אנחנו לא ביטאון ואין לנו אידאולוגיה רשמית כלשהי. "תכלת" הוא סופרמרקט של דעות. אנחנו לא מזוהים פוליטית ואין לנו עניין בזיהוי כזה. אנחנו רוצים להביא קולות מכל קצווי הקשת, כולל קולות ביקורתיים ורדיקליים, כל עוד הם מנוסחים היטב ומציגים רעיון מעניין ומאתגר".

"תכלת" תיאר את עצמו כ"במה לחשיבה מקורית בעניינים הנוגעים לעם היהודי ולמדינת ישראל" ואפיין את כותביו כ"מגוון רחב של כותבים צעירים ומנוסים, המאוחדים במחויבותם לביסוסה של מדינת ישראל כמדינה חזקה, יהודית וחופשית, ולקיומה של מסורת יהודית עשירה ומשגשגת."

תקציבו השנתי של כתב העת היה גבוה בהרבה משל כתבי עת מקבילים בישראל ועמד על כחצי מיליון דולר.

ב-2011 יצא לאור בהוצאת כנרת הספר "חקירות ודרישות", שאיגד בתוכו מבחר מאמרים בנושאים שונים מבין גליונות "תכלת".

בפברואר 2012 הופיע הגיליון האחרון של כתב העת. בדברי הסיכום שהופיעו במאמר המערכת באותו גיליון נכתב כי "צרוף מצער של נסיבות אינו מאפשר לנו להמשיך להפיק את המוצר האיכותי שהתרגלתם לקבל".

עם הוצאתו לאור של כתב העת "השילוח" ב-2016 על ידי קרן "תקווה" בישראל, הוצג כתב העת החדש כמי שמבקש להמשיך את המפעל האינטלקטואלי של "תכלת"; הארכיון המקוון של "תכלת" מועבר בשלבים לתוך אתר "השילוח".

==ראו גם==
* הוצאת שלם

== קישורים חיצוניים ==
* 
* [https://tchelet.org.il/issues.php ארכיון כתב העת תכלת]
* 
* 

==הערות שוליים==

קטגוריה:ישראל: כתבי עת
קטגוריה:מרכז שלם
קטגוריה:ירושלים: תקשורת
מומנט התמד פולרי של השטח

תרשים הסבר לפיתוח מושג מומנט ההתמד הפולרי של השטח
מומנט התמד (אינרציה) פולרי של השטח (באנגלית: Polar (Area) Moment of Inertia) הוא תכונה של השטח המגדירה יחד עם תכונות החומר (מודול הגזירה) את הקשיחות לפיתול.

== הגדרה מתמטית ==
:<math>J = \int \rho^2 dA</math>

* J - מומנט ההתמד הפולרי של השטח
* dA - יחידת שטח קטנה
* <math>\rho</math> -המרחק (הרדיוס) מראשית הצירים ליחידת השטח

בין מומנטי ההתמד של השטח סביב הצירים X,Y לבין מומנט ההתמד הפולרי של השטח, מתקיים הקשר:
:<math>I_ + I_ = \int x^2 dA + \int y^2 dA = \int (x^2 + y^2) dA = \int \rho^2 dA = J</math>
ובקיצור:
:<math>J =\ I_ + I_</math>
הסכום של מומנט ההתמד של השטח סביב ציר X ומומנט ההתמד של השטח סביב ציר Y שווה למומנט ההתמד הפולרי והוא ערך קבוע לשטח.

* <math>I_</math> - מומנט ההתמד של השטח סביב ציר X
* <math>I_</math> - מומנט ההתמד של השטח סביב ציר Y

== מומנט התמד (אינרציה) פולרי בחתך עגול ==
חתך עגול חלול
תרשים הסבר להצגת מושג הצירים הראשיים
מומנט האינרציה הפולרי J למוט עגול בקוטר d:
:<math>J=\frac{\pi d^4}{32}</math>

ובמוט עגול חלול:
:<math>J=\frac{\pi (d^4 - d_i^4)}{32}</math>
* d - קוטר חיצוני
* <math>d_i</math> - קוטר פנימי

אם מחלקים את מומנט האינרציה הפולרי ברדיוס מקבלים את <math>Z_p</math> מומנט ההתנגדות הפולרי אותו ניתן למצוא בלוחות טכניים.

לחתכים שונים:
:<math>{\Z_p}= \frac{J}{r}</math>
* r - רדיוס המוט
* <math>Z_p</math> - מומנט ההתנגדות הפולרי של השטח אותו ניתן למצוא בלוחות טכניים.

== צירים ראשיים ==
צירים ראשיים הם זוג צירים ניצבים זה לזה סביבם מומנט האינרציה של השטח הוא מקסימלי סביב האחד ומינימלי סביב השני הניצב לו. הזווית :<math> \alpha</math> נמדדת מציר ה - X אל הציר הראשי סביבו מומנט ההתמד של השטח הוא מקסימלי:
:<math>\tan (2 \alpha)=\frac{2 I_}{I_ - I_}</math>
:<math>I_= \int x y dA</math>
* <math> I_</math> - מומנט ההתמד של השטח סביב ציר X
* <math> I_ </math> - מומנט ההתמד של השטח סביב ציר y

== ראו גם ==
*מאמץ פיתול
*מומנט התמד פולרי מנורמל

== לקריאה נוספת == 
<div style="text-align: left; direction: ltr; margin-left: 1em;">
*Irving H. Shames, Engineering Mechanics, Prentic - Hall InternationalInc, London, 1970. 
*McGraw-Hill Encyclopedia of Engineering, Sybil P. Parker Editor in Chieh. McGraw-Hill, 1983. 
*Mechanical Engineering Design, Joseph E. Shigley, Larry D. Mitchell, 4th Edition 1983. 
</div>

== קישורים חיצוניים ==
*[http://www.efunda.com/math/areas/MomentOfInertia.cfm?Moment=z הגדרות מומנטי ההתמד של השטח] 
*[http://www.answers.com/topic/torque פיתול, באתר Answers.com] 
*[https://web.archive.org/web/20060409032621/http://em-ntserver.unl.edu/NEGAHBAN/EM223/note18/note18.htm הסבר מקיף על מומנטי ההתמד של השטח] 

קטגוריה:סטטיקה
קטגוריה:הנדסת מכונות